પોલીસ-સ્ટેશનની સામે આવેલું પિતૃવંદના બિલ્ડિંગ જે પૂરી રીતે ખાલી છે અને ગમે ત્યારે ઢળી પડે એમ છે ત્યાં પોલીસ-કેસમાં રજિસ્ટર કરવામાં આવેલાં વાહનો રાખવામાં આવ્યાં છે. આ વાહનો ઘણા સમયથી અહીં ભંગારની જેમ જ પડેલાં છે તો એનો કોઈ યોગ્ય નિકાલ લાવી શકાય એમ છે કે નહીં એના વિશે જણાવતાં રાજારામ વ્હનમાનેએ મિડ-ડે LOCALને કહ્યું હતું કે ‘વાહનો માટેનું જે ડમ્પિંગ યાર્ડ છે ત્યાં આ ગાડીઓ લઈ જવા માટેની અમે અરજી કરી હતી એ મંજૂર તો થઈ ગઈ છે, પરંતુ હાલમાં ડમ્પિંગ યાર્ડમાં પણ આ વાહનો પાર્ક કરવા જગ્યા ન હોવાથી એ કામ ઘણા સમયથી અટકેલું પડ્યું છે. પહેલાં ડમ્પિંગ યાર્ડનાં વાહનો ભંગારમાં જશે અને ત્યાં જગ્યા થશે તો જ આ વાહનો અહીંથી હટાવવામાં આવશે.’